CELEX: 32006R1743
Language: bg
Date: 2006-11-24 00:00:00
Title: Регламент (ЕО) № 1743/2006 на Комисията от 24 ноември 2006 година относно постоянното разрешаване на добавка във фуражитеТекст от значение за ЕИП.

Важна правна забележка

|

32006R1743

Официален вестник n° L 329 , 25/11/2006 стр. 0016 - 0018

		Регламент (ЕО) № 1743/2006 на Комисиятаот 24 ноември 2006 годинаотносно постоянното разрешаване на добавка във фуражите(текст от значение за ЕИП)КОМИСИЯТА НА ЕВРОПЕЙСКИТЕ ОБЩНОСТИ,като взе предвид Договора за създаване на Европейската общност,като взе предвид Директива 70/524/EИО на Съвета от 23 ноември 1970 г. относно добавките във фуражите [1], и по-специално член 3 и член 9г, параграф 1 от нея,като взе предвид Регламент (ЕО) № 1831/2003 на Европейския парламент и на Съвета от 22 септември 2003 г. относно добавките при храненето на животни [2], и по-специално член 25 от него,като има предвид, че:(1) Регламент (EО) № 1831/2003 предвижда издаването на разрешителни за добавки, използвани при храненето на животни.(2) Член 25 от Регламент (EО) № 1831/2003 определя преходни мерки за заявленията за разрешителни за фуражни добавки, подадени в съответствие с Директива 70/524/EИО преди датата на прилагане на Регламент (EО) № 1831/2003.(3) Заявлението за разрешаване на добавката, включена в приложението към настоящия регламент, е подадено преди датата на прилагане на Регламент (EО) № 1831/2003.(4) Първите бележки относно това заявление, както е предвидено в член 4, параграф 4 от Директива 70/524/EИО, са изпратени на Комисията преди датата на прилагане на Регламент (EО) № 1831/2003. Следователно това заявление продължава да бъде разглеждано в съответствие с член 4 от Директива 70/524/EИО.(5) Представени са данни в подкрепа на това заявление за разрешително без ограничение във времето на ензимния препарат 6-фитаза EC 3.1.3.26, произведен от Schizosaccharomyces pombe (ATCC 5233), за пилета за угояване. На 20 април 2006 г. Европейският орган по безопасност на храните представи своето становище относно безопасността и ефикасността на този препарат.(6) Оценката показва, че условията, установени в член 3a от Директива 70/524/EИО за издаване на разрешително, са удовлетворени. Съответно употребата на този ензимен препарат, както е определено в приложението към настоящия регламент, следва да бъде разрешена без ограничение във времето.(7) Оценката на това заявление показва, че трябва да се изискват определени процедури, за да се предпазят работниците от излагане към добавката, посочена в приложението. Тази защита трябва да се постигне чрез прилагане на Директива 89/391/ЕИО на Съвета от 12 юни 1989 г. относно въвеждането на мерки за насърчаване на подобренията на безопасността и здравето на работниците на работните места [3].(8) Мерките, предвидени в настоящия регламент, са в съответствие със становището на Постоянния комитет по хранителната верига и здравето на животните,ПРИЕ НАСТОЯЩИЯ РЕГЛАМЕНТ:Член 1Препаратът, който принадлежи към групата "Ензими", както е определено в приложението, е разрешен без ограничение във времето като добавка при храненето на животните при условията, установени в приложението.Член 2Настоящият регламент влиза в сила на двадесетия ден след публикуването му в Официален вестник на Европейския съюз.Настоящият регламент е задължителен в своята цялост и се прилага пряко във всички държави-членки.Съставено в Брюксел на 24 ноември 2006 година.За КомисиятаMarkos KyprianouЧлен на Комисията[1] ОВ L 270, 14.12.1970 г., стр. 1. Директива, последно изменена с Регламент (EО) № 1800/2004 на Комисията (ОВ L 317, 16.10.2004 г., стр. 37).[2] ОВ L 268, 18.10.2003 г., стр. 29. Регламент, изменен с Регламент (EО) № 378/2005 на Комисията (ОВ L 59, 5.3.2005 г., стр. 8).[3] ОВ L 183, 29.6.1989 г., стр. 1. Директива, изменен с Регламент (EО) № 1882/2003 на Европейския парламент и на Съвета (ОВ L 284, 31.10.2003 г., стр. 1).--------------------------------------------------ПРИЛОЖЕНИЕЕС № | Добавка | Химическа формула, описание | Вид или категория животно | Максимална възраст | Минимално съдържание | Максимално съдържание | Други разпоредби | Край на периода на разрешителното |Активни единици/kg на пълноценен фураж |ЕнзимиЕ 1640 | 6-фитаза EC 3.1.3.26 | Препарат 6-фитаза, произведен от Schizosaccharomyces pombe (ATCC 5233) с минимална активност на: течната форма: 6-фитаза: 5000 FTU [1]/ml | Пилета за угояване | | 250 FTU | | 1.В инструкциите за употреба на добавката и премикса се посочва температурата на съхранение, трайността и стабилността при гранулиране.2.Препоръчана доза на kg пълноценен фураж: 250—750 FTU3.За използване в комбиниран фураж със съдържание повече от 0,23 % фитин свързан фосфор. | Без ограничение във времето |[1] Една единица FTU е количеството ензим, което освобождава 1 микромол неорганичен фосфат за минута от натриева основа при pH 5,5 и температура 37 °C.--------------------------------------------------